**Լեոն Ջեքսոն** (անգլ.՝ Leon Jackson, դեկտեմբերի 30, 1988(1988-12-30), Ուիթբըրն, Ուեսթ Լոտիան, Լոթիան, Շոտլանդիա, Միացյալ Թագավորություն), շոտլանդացի երգիչ, երգերի հեղինակ։ Հայտնի որպես «Իքս Ֆակտոր» տաղանդների շոուի չորրորդ սեզոնի հաղթող։

Կենսագրություն
--------------

Լեոն Ջեքսոնը դարձել է "The X-Factor" շոուի հաղթողը 2007 թվականին, նրա ուսուցիչն է եղել հայտնի երգչուհի Դաննի Մինոուգը։ Այդ սեզոնը Դաննի համար որպես ժյուրի առաջին էր, և նա եղել է առաջին կին ժյուրին "The X-Factor" հաղորդումում, ում աշակերտը հաղթել է մրցույթում։

Ջեքսոնի համար մրցանակը եղավ Sony BMG ձայնագրման լեյբլի հետ պայմանագիրը։ Վերջինիս գործման ընթացքում Լեոնը հասցրել է թողարկել երեք սինգլ, որոնցից առաջինը գլխավորել է Բրիտանիայի և Իռլանդիայի ազգային հիթ֊շքերթները։ Առաջնաելույթային ալբոմը "Right Now" անվանումով ստացել է «Ոսկե» կարգավիճակ Մեծ Բրիտանիայում և «Պլատինե»՝ Իռլանդիայում։ Միայն թե 2009 թվականի մարտին Sony BMG դադարեցրել է համագործակցությունը Ջեքսոնի հետ։ ՆԵրկա պահին երիտասարդ երաժիշտը գտնվում է նոր պայմանագրի փնտրտուքներով և պատրաստվում է թողարկել նոր սկավառակ։

### Կյանքը մինչ X-Factor

Լեոն Ջեքսոնը ծնվել է Ուիտբուրնում՝ Արևմտյան Լոտիանայում գտնվող փոքր քաղաքում։ Մինչ կսկսեր իր երգչի կարիերան նա աշխատել է Gap ռետեյլերի տարբեր առևտրային ընկերություններում։ Նրա այդոլն է եղել ջազ երգիչ Մայքլ Բուբլեն։ Մինչ X-Factor-ի առաջնաելույթը, Լեոնը պատրաստվում էր ընդունվել Էդինբուրգի համալսարանի ճարտարապետության ֆակուլտետ։

### The X-Factor (2007)

2007 թվականին Լեոն Ջեկոսոնը մասնակցել է հայտնի "The X-Factor" տաղանդների շոուի նախընտրական լսումներին։ Ջեքսոնին ժպտաց հաջողությունը, բոլոր չորս ժյուրիները հավանություն տվեցին նրան։ Շոուի ընթացքում նրա ուսուցիչն է եղել Դաննի Մինոուգը։ Երիտասարդը հաջողությամբ հասնում է մինչև եզրափակից փուլ, որտեղ զուգերգ է կատարել Դաննի քրոջ՝ Քայլի Մինոուգի հետ։ Դիտողների քվեարկության արդյունքում նա դարձել է չորրորդ եթերաշրջանի հաղթողը և ստացել է գլխավոր մրցանակը՝ միլիոնանոց պայմանագիր Syco ձայնագրման ընկերության հետ։

Ըստ մի շարք կարծիքների՝ Ջեքսոնի հաղթանակը եղել է ամենազարմանալի հաղթանակներից մեկը հեռուստատեսության պատմության մեջ։ Ավելի ուշ X-Factor-ի ժյուրիներից մեկը՝ Լուիս Վոլշը նշել է, որ երիտասարդը հաղթել է ձայների 10 % բեկումով։

2008 թվականի փետրվարի 11-ին Լեոնը չորրորդ սեզոնի այլ մասնակիցների հետ միասին մեկնել է շրջագայության Մեծ Բրիտանիայով։

### Ինքնուրույն կարիերա

Լեոն Ջեքսոնը որպես հյուր հայտնվել է The X-Factor-ի հինգերորդ սեզոնի առաջին շոուում։ Բեմի վրա նա կատարել է "Don't Call This Love" երգը, իր առաջնաելույթային "Right Now" ալբոմից։ Երրորդ և վերջին սինգլն է դարձել "Stargazing"-ը։

2009 թվականի մարտին Sony BMG ընկերությունը հայտնել է, որ դադարեցնում է համագործակցությունը երիտասարդ երգչի հետ։ Լեոնը ցանկություն է հայտնել թողարկել նոր սկավառակ, որը կցանկանար, որ լիներ ավելի ակուստիկ, ոչ այնքան ջազային, որքան նրա առաջին "Right Now" ալբոմն էր։ 2010 թվականի մայիսին նա այց է կատարել Լոս Անջելես, որտեղ հանդիպել է պրոդյուսերների և կոմպոզիտորների հետ, ովքեր պետք է նրան օգնեն երգերը ձայնագրելու հարցում։

Սկավառակագրություն
------------------

### Ալբոմներ

| Թվական | Ալբոմ | Ամենաբարձր հորիզոնականը | Ստատուս | Վաճառքներ |
| --- | --- | --- | --- | --- |
| UK | IRE |
| 2008 | ***Right Now**** Թողարկվել է՝ 20 հոկտեմբերի 2008

* Ժանր ՝ Փոփ երաժշտություն, Ջազ, Սոուլ

* Լեյբլ՝ Sony BMG
* Ձևաչափ՝ CD, թվային
 | 4 | 7 | 
* UK-Ոսկե
* IRE- Պլատինե
 | 
* UK- 130,000+
* IRE- 15,000+
 |
|

### Սինգլներ

| Թվական | Սինգլ | Ամենաբարձր հորիզոնական | Ալբոմ |
| --- | --- | --- | --- |
| UK | IRL | EU |
| 2007 | "When You Believe" | 1 | 1 | 4 | *Right Now* |
| 2008 | "Don't Call This Love" | 3 | 8 | 10 |
| "Creative" | 94 | — | — |
| 2009 | "Stargazing" | — | — | — |
|

Ծանոթագրություններ
------------------

1. ↑  «X-Factor Leon has singing in his genes»։ *The Scotsman* (Edinburgh)։ հոկտեմբերի 15, 2007։ Վերցված է դեկտեմբերի 15, 2007

Արտաքին հղումներ
----------------

* Official Website Archived 2014-10-24 at the Wayback Machine.
* Լեոն Ջեքսոն Internet Movie Database կայքում

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | MySpace · Թվիթթեր |
|  |
| Ֆոտո, վիդեո և աուդիո | Last.fm · Spotify |
|  |
| Թեմատիկ կայքեր | Discogs · Internet Movie Database · MusicBrainz |

 |